**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

 **Κως, 16 Οκτωβρίου 2018**

**Προς:** Μέσα Μαζικής Ενημέρωσης

**ΔΕΛΤΙΟ ΤΥΠΟΥ**

Τροποποιούνται βασικά σημεία του προγράμματος «Κοινωνικό Εισόδημα Αλληλεγγύης», από την 1η Νοεμβρίου 2018.

Για τις αιτήσεις που είναι ήδη εγκεκριμένες την 1η Νοεμβρίου 2018, η εισοδηματική ενίσχυση παραμένει σταθερή μέχρι τη συμπλήρωση έξι (6) μηνών από την ημερομηνία έγκρισής ή τελευταίας τροποποίησης.

**Μετά τους έξι μήνες, οι δικαιούχοι υποβάλλουν νέα αίτηση σύμφωνα με τους νέους όρους και προϋποθέσεις.**

Οι βασικές αλλαγές με την νέα απόφαση:

 **1.** Ως μονογονεϊκή οικογένεια, ορίζεται το νοικοκυριό που απαρτίζεται αποκλειστικά από τα μέλη της μονογονεϊκής οικογένειας, δηλαδή τον γονέα και το ένα ή περισσότερα ανήλικα τέκνα. **2.** Εξαιρούνται από το δηλωμένο εισόδημα: α) η οικονομική ενίσχυση που χορηγείται σε όσους περιέρχονται σε κατάσταση ανάγκης συνεπεία θεομηνίας και λοιπών φυσικών καταστροφών, β) καθώς και το επίδομα εκπαίδευσης ή επαγγελματικής κατάρτισης που καταβάλλεται σε ανέργους. **3.** Το ποσό που λαμβάνουν οι δικαιούχοι, παραμένει σταθερό για έξι μήνες. Μετά την πάροδο των έξι μηνών, ο δικαιούχος μπορεί να υποβάλει νέα αίτηση ένταξης στο πρόγραμμα. **4.** Τα μέλη του νοικοκυριού που εκπληρώνουν τη στρατιωτική τους θητεία εντάσσονται πλέον στην αίτηση για το ΚΕΑ. **5.** Η εγκεκριμένη αίτηση μπορεί να τροποποιηθεί από τον δικαιούχο απευθείας, ή μέσω του Δήμου ή του Κέντρου Κοινότητας του τόπου διαμονής. **Δικαιολογητικά:**

α) Αντίγραφο ηλεκτρονικού μισθωτηρίου για ενοικιαζόμενη κατοικία. β) Σε περίπτωση διαμονής σε δωρεάν παραχωρημένη κατοικία, αυτό απαιτείται να έχει δηλωθεί στην τελευταία εκκαθαρισμένη δήλωση φορολογίας εισοδήματος,

γ) Βεβαίωση εγγραφής / φοίτησης στο σχολείο για τα ανήλικα τέκνα. δ) Κάρτα ανεργίας.

**Πληροφορίες καθημερινά στο Κέντρο Κοινότητας Δήμου Κω, στο τηλέφωνο 22420-21502.**